08/06/2012 | Administración LocalMunicipal
Ames
Bases de familia numerosa ejercicio 2011

ANUNCIO En sesión de Xunta de Goberno Local celebrada o 22 de maio de 2012 prestouse aprobación as bases reguladoras da prestación económica de pagamento único de familia numerosa 2011, cuxo texto figura como anexo I. ANEXO I Artigo 1. Réxime xurídico.1. As axudas municipais de familia numerosa rexeranse polos preceptos básicos establecidos na Lei 7/1985, do 2 de abril, reguladora das bases de réxime local; Lei 38/2003, do 17 de novembro, xeral de subvencións e polo seu regulamento de desenvolvemento aprobado polo Real decreto 887/2006, do 21 de xuño, así como polo establecido na Lei 9/2007, do 13 de xullo, de subvencións de Galicia e Decreto 11/2009, do 8 de xaneiro, que desenvolve a Lei de subvencións de Galicia; a Lei 40/2003, do 18 de novembro, de protección ás familias numerosas; e a Lei 30/2011, do 30 de xuño, de apoio á familia e a convivencia.2. Para a concesión da prestación municipal de pago único baixo a denominación de familia numerosa terase en conta o disposto na presente base e as disposicións que se adopten para a súa aplicación e desenvolvemento. Artigo 2. Obxecto e finalidade destas axudas. A presente base reguladora ten por obxecto establecer as condicións xerais que rexerán as axudas municipais por familia numerosa, destinadas a proporcionar un apoio económico a aquelas familias cualificadas como numerosas polo órgano competente en materia de benestar social da Xunta de Galicia ou organismos análogos doutas comunidades autónomas. Artigo 3. Persoas beneficiarias. Poderán ser beneficiarias desta axuda as unidades familiares que teñan fixada a súa residencia real e efectiva no Concello de Ames, debendo de acreditar como mínimo un ano de antigüidade ininterrompido de residencia á data de formulación da solicitude, xunto co resto de requisitos que se establecen no artigo 4. Artigo 4. Requisitos.1. Serán requisitos necesarios para a concesión da axuda por familia numerosa: a) Estar en posesión do título de familia numerosa en vigor, expedido polo órgano competente da Xunta de Galicia ou por organismo análogo doutra comunidade autónoma. a.1. Os menores que dean lugar a expedición do titulo de familia numerosa deberan ter nacido con anterioridade ou dentro do ano 2011. b) Que a unidade de convivencia teña fixada a súa residencia real e efectiva no Concello de Ames cun ano de antigüidade ininterrompido á data de formulación da solicitude. b.1. A persoa solicitante, o/a cónxuxe ou persoa vinculada por análoga relación de afectividade deberá acreditar tal circunstancia mediante certificado de convivencia no que conste a data de alta de residencia neste concello, expedido polo rexistro municipal do padrón de habitantes. b.2. Os menores que estean incluídos no título de familia numerosa deberán formar parte da unidade de convivencia salvo que por razóns de estudio deban residir noutro domicilio, debendo achegar o certificado de estudios e o certificado de empadroamento na mesma localidade. b.3. No caso de que un dos proxenitores se atope traballando fóra do municipio de Ames, e non figure empadroado neste municipio, deberá acreditalo con copia do correspondente contrato de traballo e certificado de empadroamento do lugar de residencia. b.4. No caso de familias monoparentais só se requirirá o empadroamento do pai ou da nai que teña a custodia dos/as fillos/as. Segundo o establecido na Lei 30/2011, do 30 de xuño, de apoia familia e a convivencia, entendese por familia monoparental o núcleo familiar composto por un único proxenitor que non conviva con outra persoa coa que manteña unha relación análoga á conxugal e os/as fillos/as menores ao seu cargo, sempre que o proxenitor ou proxenitora non contribúa economicamente ao seu sustento. b.5. No caso de menores que teñan un ou varios titores/as requirirase que todos figuren empadroados no Concello de Ames coa antigüidade sinalada. c) Nos supostos de nulidade, separación ou divorcio dos proxenitores, a persoa beneficiaria da prestación será o pai ou a nai que teña a custodia dos/as fillos/as, de acordo co establecido no convenio regulador ou sentencia de separación ou divorcio. c.1. Os menores deberán convivir xunto co proxenitor que teña a custodia, xustificándoo mediante o certificado de convivencia. c.2. O proxenitor que teña a custodia deberá ser o titular do libro de familia numerosa. d) No caso de menores acollidos ou de menores ou maiores de idade incapacitados xudicialmente, a persoa beneficiaria será o titor/a que teña atribuída a custodia. d.1. Os menores deberán convivir co titor/a que teña atribuída a custodia, xustificándoo mediante o certificado de convivencia. d.2. O titor/a que teña a custodia deberá ser o titular do libro de familia numerosa. e) En ningún caso poderán ser persoas beneficiarias desta axuda os proxenitores privados da patria potestade dos seus fillos/as, ou se a tutela fora asumida por unha institución pública. f) Que a persoa solicitante, o/a cónxuxe ou persoa vinculada por análoga relación de afectividade non teñan débedas en vía executiva (agás supostos de fraccionamento, adiamento ou suspensión) coa facenda municipal. g) Que as unidades de convivencia tiveran unha renda inferior ós seguintes umbrais máximos: No caso de que a unidade familiar de convivencia pague aluguer ou hipoteca por vivenda habitual e non dispoña dunha segunda vivenda, ese importe íntegro deducirase dos ingresos netos da unidade familiar sempre e cando quede debidamente xustificado.2. Por unidade de convivencia entendese o conxunto de persoas vinculadas coa persoa solicitante por matrimonio ou calquera outra forma de relación análoga á conxugal, por nacemento, adopción ou acollemento, sempre que convivan no mesmo marco físico. Artigo 5. Lugar e prazo de presentación.1. As solicitudes, acompañadas pola documentación especificada no artigo 6, presentaranse no rexistro municipal correspondente ou por calquera dos medios previstos no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.2. As oficinas municipais de servizos sociais, situadas en Bertamiráns (Casa da Cultura, praza Chavián, s/n) e no Milladoiro (rúa de Abaixo número 10), facilitarán a información referente a estas axudas e ao seu procedemento de solicitude e resolución.3. O prazo para presentar as solicitudes é dun mes a contar dende o día seguinte da publicación desta convocatoria no boletín oficial da provincia. Artigo 6. Solicitudes e documentación.1. As solicitudes formalizaranse conforme ao modelo establecido no anexo I, e deberán ser subscritas por calquera dos proxenitores por filiación natural ou adoptiva ou titores/as que teñan atribuídas as funcións relativas ao exercicio da patria potestade e da garda e custodia dos menores.2. As solicitudes deberá ir acompañadas da seguinte documentación: a) Certificado de convivencia con data de alta. O certificado será solicitado de oficio á oficina xeral municipal. b) Copia compulsada do documento acreditativo da identidade da persoa solicitante (DNI, NIE ou pasaporte en vigor). c) Copia compulsada do libro de familia ou documentación equivalente e demostrativa da filiación. d) Copia compulsada do título de familia numerosa en vigor, expedido polo organismo competente da Xunta de Galicia ou por organismo análogo doutra comunidade autónoma. e) Copia compulsada do certificado de cualificación do grao de discapacidade igual ou superior ao 33% expedido polo equipo de valoración e orientación (EVO), dependente da sección de cualificación e valoración de discapacidade da Xunta de Galicia, ou organismo análogo doutra comunidade autónoma, de todos aqueles membros da unidade familiar que teñan recoñecida unha discapacidade. f) Copia compulsada da sentenza de nulidade, separación ou divorcio e do convenio regulador e/ou documento regulador das relacións paterno-filiais, de ser o caso. Declaración xurada conforme as medidas paterno-filiais non foron modificadas por unha sentenza posterior á que presenta. g) Copia compulsada da resolución administrativa ou xudicial que acredite a condición de ser o titor/a ou acolledor/a do menor, de ser o caso. h) Copia compulsada da sentenza xudicial acreditativa da patria potestade prorrogada ou incapacidade xudicial, así como a copia compulsada do documento acreditativo da identidade da persoa que ostente a condición de titor/a. i) Copia compulsada da sentenza xudicial acreditativa da incapacidade xudicial, así como a copia compulsada do documento acreditativo da identidade da persoa que ostente a condición de titor/a. k) Autorización tributaria (anexo II) debidamente asinada por tódolos membros maiores de 18 anos que formaran parte da unidade de convivencia durante o ano 2011. No caso de non estar na obriga de presentar o IRPF, certificación negativa da Axencia Estatal de Administración Tributaria e xustificación de ingresos referidos ao ano 2011de todas as persoas integrantes da unidade familiar que se atopen en idade laboral. Para esta xustificación compre presentar a seguinte documentación acreditativa: 1. Certificado de retencións expedido pola empresa de todos os membros da unidade familiar que percibiran haberes durante o ano 2011.2. Certificación de percibir ou non prestacións económicas por parte do Servizo Público de Emprego durante o ano 2011.3. Certificación de percibir ou non prestacións ou pensións por parte da Seguridade Social durante o ano 2011.4. Naqueles casos nos que non acheguen a documentación específica sinalada sobre os ingresos por carecer dela, solicitarase unha declaración responsable de ingresos percibidos no ano 2011. No suposto das mulleres vítimas de violencia de xénero, feito que se acreditará mediante un auto ou sentenza xudicial, eximirase da presentación da autorización ou declaración do IRPF do agresor. l) Xustificantes do pago do aluguer ou da hipoteca da vivenda habitual referidos ao ano 2011. l.1. No caso de vivendas alugadas deberá achegar a copia de todos os recibos de pago xunto co contrato de aluguer. l.2. No caso de vivendas con hipoteca deberá achegar unha certificación bancaria na que se especifique que o préstamo hipotecario foi concedido para a compra da vivenda habitual, así como a cantidade económica aportada no ano 2011, desglosada nos conceptos de capital e intereses. m) Certificación do número de conta bancaria da persoa solicitante. Artigo 7. Procedemento para a concesión da axuda.1. Presentada a solicitude a instancia de parte, comprobarase que reúne os requisitos esixidos.2. No caso de que a solicitude estivera incompleta e non reunira os requisitos necesarios para a súa tramitación, requirirase a persoa solicitante para que, de conformidade co disposto no artigo 71.1 da Lei 30/1992, do 26 de novembro, de réxime xurídico das administracións públicas e do procedemento administrativo común, no prazo de 10 días, emende os defectos e/ou acompañe os documentos preceptivos, con indicación de que, de non facelo así, entenderase que desiste do seu pedimento, previa resolución ditada nos termos previstos no artigo 42 de dito texto legal.3. Unha vez revisada a documentación e completado o expediente, se fora o caso, as solicitudes serán remitidas á comisión de valoración, que formulará a proposta de concesión ou denegación desta axuda segundo os criterios recollidos na presente base. A comisión de valoración estará integrada polo alcalde, a concelleira delegada de servizos sociais, familia, dependencia e maiores, por un/ha técnico/a do departamento de servizos sociais, asistidos pola secretaria e polo interventor do concello. A comisión de valoración reunirase na primeira quincena de setembro.4. A proposta de concesión ou denegación será elevada ao órgano competente para a súa posterior resolución, que deberá axustarse necesariamente ás características establecidas nesta convocatoria. Artigo 8. Resolución e notificación.1. Correspóndelle ó alcalde do Concello de Ames a resolución destas axudas no prazo máximo de 6 meses contados desde o día seguinte á data que a solicitude tivera entrada no rexistro do órgano competente para a súa tramitación. Transcorrido dito prazo sen recaer resolución expresa, poderase entender desestimada a solicitude, sen prexuízo da obriga legal de resolver polo órgano competente. Cando o número de solicitudes formuladas puidesen supoñer o incumprimento do prazo máximo de resolución, poderá acordarse a ampliación de dito prazo ata un máximo de 3 meses. Contra o acordo que resolve a ampliación de prazo non caberá recurso algún.2. A resolución adoptada, debidamente motivada, será notificada ás persoas interesadas no domicilio que figure no expediente a efectos de notificacións.3. A resolución, que pon fin á vía administrativa, poderá ser recorrida potestativamente en reposición no prazo dun mes contado a partir do día seguinte ao da notificación do acordo, conforme ao establecido no artigo 116 e 117 da lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, ou ser impugnada directamente ante o órgano xurisdicional contencioso-administrativo no prazo de dous meses contados a partir do día seguinte ao da notificación do acordo. Non se poderá interpoñer recurso contencioso-administrativo ata que se resolva expresamente ou se produza a desestimación presunta do recurso de reposición interposto.4. A concesión das axudas reguladas na presente norma está supeditada en todo momento ao crédito dispoñible existente na aplicación orzamentaria de imputación do gasto.5. No caso de que o orzamento consignado non alcanzase a cubrir as solicitudes presentadas, o pagamento destas axudas efectuarase segundo os seguintes criterios: 1.º. Situación económica da unidade familiar, prevalecendo as unidades familiares con menos recursos económicos.2.º. En igualdade de condicións económicas, prevalecerán as solicitudes por rigoroso orde de entrada no rexistro municipal.6. Aos efectos de poder valorar o establecido no apartado anterior, o pagamento das axudas realizaranse unha vez resoltas todas as solicitudes presentadas, inclusive aquelas que foran obxecto do recurso administrativo de reposición antes indicado.7. En consecuencia, o Concello de Ames denegará a axuda solicitada cando, aínda reunindo a persoa solicitante todos os requisitos necesarios para acceder á esta, se esgotara a correspondente partida orzamentaria. Artigo 9. Tipoloxía e importe da axuda.1. As axudas municipais de familia numerosa están dotadas dunha consignación orzamentaria de 120.000,00 €, imputable á aplicación orzamentaria 231 489.02 do vixente orzamento, e consistirán nun pago único por unidade familiar beneficiaria.2. Para determinar a cantidade resultante da axuda teranse en conta o número de menores que dean dereito ao título de familia numerosa e a existencia dunha discapacidade igual ou superior ao 33% en, a lo menos, nalgún dos menores relacionados no título de familia numerosa.3. Esta axuda será compatible con calquera outra establecida polas administracións públicas ou calquera dos seus organismos. Artigo 10. Pagamento das axudas.1. De acordo co previsto no artigo 34.4 da Lei 38/2003, do 17 de novembro, xeral de subvencións, o pagamento das axudas de familia numerosa requirirá da solicitude da persoa interesada, do informe da comisión de valoración e da resolución do órgano competente.2. O pagamento das axudas materializarase mediante transferencia bancaria a unha conta titularidade da persoa beneficiaria. Artigo 11. Reintegro e réxime sancionador. A ocultación ou falsidade dos datos ou documentos achegados pola persoa beneficiaria da axuda, implicará o impedimento de presentar unha nova solicitude por un período de dous anos, sen prexuízo das responsabilidades que desta conduta se puideran derivar, procedendo á revogación da subvención e o reintegro total da axuda percibida. Disposición final. Este regulamento entrará en vigor ao día seguinte de ser publicado no Boletín Oficial da Provincia da Coruña, permanecendo vixente ata que se acorde a súa modificación ou derrogación expresa. ANEXOS Anexo I. –Impreso de solicitude. Anexo II. –Declaración xurada conforme a sentenza de nulidade/separación/divorcio, así como o convenio regulador ou o documento regulador das relacións parterno-filiais que achega non foi modificado por unha sentenza posterior. Anexo III. –Autorización de datos tributarios. ANEXO I SOLICITUDE DE AXUDA DE FAMILIA NUMEROSA 2011 DATOS DA PERSOA SOLICITANTE DATOS DO/A PARELLA DATOS DA UNIDADE DE CONVIVENCIA DATOS BANCARIOS SINATURA DO SOLICITANTE: Ames,. de. de 2012. SR. ALCALDE-PRESIDENTE DO CONCELLO DE AMES ANEXO II ANEXO III AUTORIZO ao Concello de Ames a solicitar da Axencia Estatal da Administración Tributaria a información tributaria correspondente ao exercicio económico do ano 2010 en relación á solicitude formulada para a concesión da prestación económica por FAMILIA NUMEROSA, ao abeiro da correspondente convocatoria efectuada polo Concello. AUTORIZACIÓN DA PERSOA SOLICITANTE DA AXUDA AUTORIZACIÓN DOUTROS MEMBROS DA UNIDADE DE CONVIVENCIA DO SOLICITANTE MAIORES DE 18 ANOS SR. ALCALDE-PRESIDENTE DO CONCELLO DE AMES DOCUMENTACIÓN A PRESENTAR:  Certificado de convivencia con data de alta. O certificado será solicitado de oficio polos servizos sociais.  Copia compulsada do DNI, NIE ou pasaporte en vigor.  Copia compulsada do libro de familia ou documentación equivalente demostrativa da filiación.  Copia compulsada do título de familia numerosa en vigor, expedido polo organismo competente da Xunta de Galicia ou por organismo análogo doutra comunidade autónoma.  Copia compulsada do certificado do grao de discapacidade  Copia compulsada, de ser o caso, da sentenza de nulidade, separación ou divorcio e do convenio regulador e/ou documento regulador das relacións paterno-filiais.  Declaración xurada conforme as medidas paterno-filiais non foron modificadas por unha sentenza posterior á que presenta (anexo II).  Copia compulsada, de ser o caso, da resolución administrativa ou xudicial que acredite a condición de ser o titor/a ou acolledor/a do menor.  Copia compulsada da sentenza xudicial acreditativa da patria potestade prorrogada ou incapacidade xudicial, así como a copia compulsada do documento acreditativo da identidade da persoa que ostente a condición de titor/a.  Copia compulsada da sentenza xudicial acreditativa da incapacidade xudicial, así como a copia compulsada do documento acreditativo da identidade da persoa que ostente a condición de titor/a.  Autorización tributaria (anexo III) debidamente asinada por tódolos membros maiores de 18 anos que formaran parte da unidade de convivencia durante o ano 2011. No suposto de non estar obrigado a presentar o IRPF, deberá presentar:  Certificación negativa da Axencia Estatal de Administración Tributaria.  Certificado de retencións expedido pola empresa de todos os membros da unidade familiar que percibiran haberes durante o ano 2011.  Certificación de percibir ou non prestacións económicas por parte do Servizo Público de Emprego durante o ano 2011.  Certificación de percibir ou non prestacións ou pensións por parte da Seguridade Social durante o ano 2011.  Naqueles casos nos que non acheguen a documentación específica sinalada sobre os ingresos por carecer dela, solicitarase unha declaración responsable de ingresos percibidos no ano 2011. No suposto das mulleres víctimas de violencia de xénero: feito que se acreditará mediante un auto ou sentenza xudicial, eximirase da presentación da autorización ou declaración do IRPF do agresor.  Xustificantes do pago do aluguer ou da hipoteca da vivenda habitual referidos ao ano 2011. l.1. No caso de vivendas alugadas deberá achegar a copia de todos os recibos de pago do ano 2011 xunto co contrato de aluguer. l.2. No caso de vivendas con hipoteca deberá achegar unha certificación bancaria na que se especifique que o préstamo hipotecario foi concedido para a compra da vivenda habitual, así como a cantidade económica aportada no ano 2011, desglosada nos conceptos de capital e intereses.  Certificación do número de conta bancaria da persoa solicitante. Ames, 29 de maio de 2012. O alcalde Santiago V. Amor Barreiro